**Kriteriji ustnega ocenjevanja znanja:**

**Odlična ocena:**

Samostojno obvlada zahtevnejše učne cilje.

Razume in samostojno uporablja pojme, zna primerjati, sklepati, analizirati in posploševati.

S svojimi besedami natančno in razumljivo odgovori na vprašanja.

**Prav dobra ocena;**

Obvlada nekoliko zahtevnejše cilje.

Razume nove pojme in jih pojasni.

Razume snov, jo nekoliko slabše povezuje, primerja, sklepa in analizira (potrebuje nekaj pomoči učitelja).

**Dobra ocena:**

Obvlada temeljne učne cilje.

Dobro razume nove pojme.

Snov slabše obnovi in primerja.

Pri odgovarjanju na vprašanja potrebuje pomoč učitelja.

**Zadostna ocena:**

Slabo obvlada temeljne učne cilje.

Učno snov obnovi po delih ob precejšnji pomoči učitelja.

**Nezadostna ocena:**

Ne osvoji predpisane snovi in ne kaže zainteresiranosti za delo.

Kriteriji ocenjevanja pisnega izdelka (npr. seminarske naloge):

* + Pisni izdelek je pravočasno oddan (do določenega roka),
  + izbrani zgodovinski viri in literatura ustrezajo izbrani temi izdelka,
  + uporabljeni zgodovinski viri in literatura so ustrezno citirani oz. navedeni v opombah in v seznamu bibliografije,
  + pisni izdelki so ustrezno strukturirani v uvod, glavni del in sklep,
  + vsebina pisnega izdelka ni dobesedno prepisana iz literature; je smiselno povzeta.

Predstavitev (nastop) teme pisnega izdelka se ocenjuje po naslednjih kriterijih:

* + Izražanje:
* Razumljivo, tekoče (brez napak), glasno.
* Samostojnost pri nastopu (učenec ne bere, prosto govori, lahko si pomaga z opornimi točkami, učiteljeva pomoč ni potrebna).
* Ustrezno izrazoslovje (knjižno, razumljivo poslušalcem – razlaga neznanih pojmov).
* Primerna komunikacija in nastop (dinamično, sproščeno, zanimivo, vključevanje poslušalcev,…).
  + Nazornost:
* Predstavljeno temo ponovi s poslušalci (vprašanja in miselni vzorci, uganke, križanke, kviz, pogovor,…).
* Predstavljeno je ne le bistvo, ampak je učenec predstavil tudi zanimivost, ki je motivirala poslušalce.
* Učenec pravilno odgovori na učiteljeva vprašanja, s katerimi učitelj preveri razumevanje predstavljene teme.
  + Vizualni učinek plakata ali projekcije (PowerPointa):
* Ustreznost slik, grafov, tabel (velikost, čitljivost, preglednost…).
* Ustrezna količina besedila (bistvo, razumljivo, ne preveč).
* Slike in besedilo je razporejeno jasno, povezano in pregledno.
* Pisava je ustrezna (oblika, velikost, barva, poudarjenost, čitljivost, brez slovničnih napak…).

Ocena izdelka je **sestavljena iz** pisnega izdelka (40%) in nastopa oz. predstavitve teme (60%) ter iz ustnega ocenjevanja snovi (tri vprašanja iz obravnavanih predstavljenih tem).

V kolikor je med oceno, učenec lahko zvišuje oceno z ustnim ocenjevanjem znanja.

Lestvica kriterijev pisnega ocenjevanja:

Od 0 do 49 % = ocena 1 (nezadostno)

Od 50 do 64 % = ocena 2 (zadostno)

Od 65 do 74 % = ocena 3 (dobro)

Od 75 do 89 % = ocena 4 (prav dobro)

Od 90 do 100 % = ocena 5 (odlično)

Delo učenca se ocenjuje skozi celotno šolsko leto. Sproti se beleži ali je učenec opravil svoje zadolžitve (opravljene domače naloge in sodelovanje med poukom), prav tako se beleži tudi kršitve (npr. motenje pouka, manjkajoče šolske potrebščine in podobno). Pri četrti zabeležki neopravljenega dela oz. kršitvi, se učencu napove ustno ocenjevanje (do tedaj obravnavane snovi).

Popravljajo se samo negativne ocene. Med šolskim letom zviševanje ocen ni smiselno. Učenec lahko zvišuje oceno na koncu šolskega leta, vendar se prva ocena pri zaključevanju tudi upošteva.

V kolikor je učenec/učenka na koncu šolskega leta, ob zaključevanju ocen, pri predmetu med oceno, *se lahko* upošteva (nadpovprečno) vestno in marljivo delo ter primerni odnos do predmeta in učitelja (tekom celotnega šolskega leta) in tako pridobi dodatno oceno, ki mu dvigne povprečje.

Kristina Pečečnik, prof. zgo. in soc.